Kyk nou net: Ndlovu-jeugkoor sing saam met P!nk  P!nk en Suid-Afrika se eie Ndlovu-jeugkoor het ‘n nuwe baadjie vir die treffer “A Million Dreams” aangetrek. (Foto: Youtube.) Suid-Afrika se eie Ndlovu-jeugkoor is besig om die een droom na die ander te bewaarheid, en in die proses steel hulle wêreldwyd harte met hul musiek. Dié koor het pas kragte saamgesnoer met P!nk in ŉ uitvoering van die treffer “A Million Dreams” uit die fliek uit die rolprent The Greatest Showman. Die optrede was deel van die VN se kinderfonds (Unicef) se eksklusiewe, virtuele geldinsamelingkonsert wat op 1 Desember plaasgevind het ten bate van kinders regoor die wêreld. P!nk het gesê dit was ‘n eer saam met die koor te werk. (Foto: Youtube.) Unicef-kundiges, voorsprake en toekomstige leiers het hulle stemme gebruik om Unicef se missie by die geleentheid te ondersteun en te versterk. Die geleentheid is ook gebruik as ŉ vertoonkas van Unicef se werk, wat verantwoordelik is vir humanitêre- en ontwikkelingshulp aan kinders wêreldwyd. P!nk het gesê dit was ŉ ware eer om saam met die Suid-Afrikaanse jeugkoor te werk om ŉ nuwe baadjie vir “A Million Dreams” aan te trek. “Hoewel ons duisende kilometers van mekaar is as gevolg van die pandemie, was ons met mekaar verbind deur Unicef se lewensreddende missie om kinders eerste te stel. “Sluit by my aan en steun Unicef se werk deur ŉ skenking aan die organisasie maak,” het P!nk bygevoeg. Kyk hier na die musiekvideo: